<classify> Kwa mujibu wa blogu ya Bin Zubeiry, hiyo inafuatia kocha huyo kipenzi cha wana Simba kuuambia uongozi wa klabu hiyo kwamba atawapa jibu Ijumaa.Goran ameshindwa kufikia makubaliano na uongozi wa Simba SC juu ya Mkataba mpya, kutokana na kutaka kiwango cha fedha ambacho klabu imeona ni kikubwa.Mwenyekiti wa Kamati ya Usajili ya Simba SC, Zacharia Hans Poppe alisema Kopunovic ametaka dola za Marekani 50,000 sawa na Sh milioni 100 kama dau la kusaini mkataba na dola 8,000 za mshahara Sh milioni 16.Sisi tumempa ofa yetu, ambayo ameikataa. Sasa amesema anakwenda kwao kwa mapumziko, akiwa huko, Ijumaa atatoa jibu. Nasi tutamsikilizia hadi hiyo Ijumaa,alisema Poppe.Kapteni huyo wa zamani wa Jeshi la Ulinzi la Wananchi Tanzania JWTZ amesema kwamba iwapo hawatafikia makubaliano na Kopunovic, basi watatafuta kocha mwingine.Goran ameiongoza Simba SC katika mechi 24 tangu aanze kazi Januari mwaka huu kati ya hizo, timu imeshinda mechi 18, sare mbili na kufungwa nne.Hata hivyo, kiongozi mmoja alikaririwa na gazeti hili jana akisisitiza kuwa, tayari wameachana na kocha huyo ambaye alijiunga na Simba katikati ya msimu na ameiwezesha kumaliza katika nafasi ya tatu, nyuma ya Yanga na Azam FC.  <topic>: michezo 